Poročilo o delu CMAS komisije za izobraževanje v letu 2004 

CMAS komisija za izobraževanje v sestavi: Igor Urh, Vojko Nežmah, dr. Mitja Slavinec, Martin Rebula in Davorin Zupanc je imela v letu 2004 dopisne seje po elektronski pošti.

1.	Poročilo o inštruktorskih tečajih v letu 2004:
V spomladanskem terminu so se prijavili trije kandidati za kategorijo CMAS inštruktor M1. Sprejemni izpit iz teorije potapljanja sta pozitivnno opravila dva kandidata, ki sta tudi uspešno opravila vaje iz praktičnega dela sprejemnega izpita. Zaradi premajhnega števila tečajnikov za CMAS M1 se je tečaj preložil na jesenski rok, ko je število tečajnikov ostalo nespremenjeno. Izvedba inštruktorskega tečaja se je zato prestavila na spomlad 2005. 

2.	Poročilo o izdaji CMAS izkaznic:

V letu 2004 je bila izdana 501 izkaznica kar je za 25 % manj kot v letu 2003. Očitno se neugodne razmere za potapljanje na hrvaškem Jadranu odražajo v zmanjšanju števila tečajnikov.

3.	Razno: 

-	Izdelan je bil osnutek pravilnika CMAS komisije za izobraževanje ter pravilnik za izvedbo CMAS P3 tečaja.
-	Izdan je bil komplet za poučevanje CMAS P2 tečajnikov.
-	Izdelani so bili novi obrazci za poročilo o CMAS tečaju.
-	V tisk je bila dana knjiga »Potapljač reševalec«

Plan dela v letu 2005

1.	Organiziranje CMAS inštruktorskih tečajev za naziv M1, M2 in M3

2.	Organiziranje seminarja za delegate na tečajih CMAS P3 (termin: v času inštruktorskih tečajev – bazen Ig)

3.	Korektura in ponatis CMAS PRAPOS-a.

4.	Ponatis oz. razmnožitev različnih CMAS skript iz teorije potapljanja.

5.	Predvideni SPZ - CMAS seminarji v letu 2004: 
-	prva pomoč in reanimacija,
-	inštruktorski seminar za poučevanje potapljanja otrok,
-	inštruktorski seminar za poučevanje potapljanja hendikepiranih oseb

Zapisal:
Igor Urh
Predsednik CMAS komisije za izopbraževanje pri SPZ